সিনেমাটির কাহিনীকার সানী সানোয়ার সৃজন জানান, গণসংযোগ, ডিজিটাল মিডিয়া, রেডিও-টিভি, পোস্টার, ব্যানার-বিলবোর্ড-কাটআউট-লিফলেটসহ নানা আয়োজন অন্তর্ভূক্ত থাকছে প্রচার-প্রচারণায়। আজ (শনিবার) সিনেমাটির প্রথম পোস্টার ডিজিটাল মাধ্যমে প্রকাশ করা হলো। অচিরেই প্রকাশ পাবে প্রিন্ট ভার্সনেও। আগষ্টের মাঝামাঝিতে একটি টিজার এবং ঈদ-উল-আযহার সময় একটি ট্রেলার মুক্তি দেয়ার প্রচেষ্টা চলছে। এরপর একে একে মুক্তি দেয়া হবে ‘ঢাকা অ্যাটাক’ সিনেমার সবগুলো গান।